টোটাল ধামাল
টোটাল ধামাল হল একটি ভারতীয় ২০১৯ হিন্দি - ভাষার অ্যাডভেঞ্চার কমেডি চলচ্চিত্র যা পরিচালনা, সহ-প্রযোজনা এবং লিখেছেন ইন্দ্র কুমার। এটি ধামাল ফ্র্যাঞ্চাইজির তৃতীয় কিস্তি। এই চলচ্চিত্রটি ১৯৬৩ এর হলিউড চলচ্চিত্র ইটস অ্যা ম্যাড, ম্যাড, ম্যাড, ম্যাড ওয়ার্ল্ড অবলম্বনে নির্মিত । এই চলচ্চিত্রে অভিনয় করেছেন অজয় দেবগন, অনিল কাপুর, মাধুরী দীক্ষিত, রিতেশ দেশমুখ, আরশাদ ওয়ার্সী, জাভেদ জাফরি, এবং এশা গুপ্তা। ২০০৭ সালে ধামাল এবং ২০১১ সালে ডাবল ধামাল মুক্তি পায়।